বিল্ড পত্রিকায় যৌনতা বন্ধ করুন

বিল্ড পত্রিকায় যৌনতা বন্ধ করুন () একটি প্রচারাভিযান যাতে এর আয়োজকরা জার্মানির সর্বাধিক জনপ্রিয় দৈনিক পত্রিকা বিল্ড-সাইটুংকে নারীদের সামগ্রীকরণ করার অভিযোগে অভিযুক্ত করেছেন। Kalle, Janina (7 November 2014)."Engagiert gegen "Bild"-Miezen", NDR. পত্রিকাটি বছরের পর বছর ধরে নারীদেহের যৌন উপস্থাপনার জন্য অসংখ্য সূত্র দ্বারা সমালোচিত হয়েছে। এই প্রচারাভিযানের প্রথম লক্ষ্য হল সংবাদপত্রটিকে একটি নগ্ন-বক্ষ মডেল, "বিল্ড-গার্ল" এর ছবি প্রকাশ বন্ধ করতে রাজি করানো।  সংবাদপত্রটি যেভাবে পুরুষদের নিয়ে লেখালেখি করে, সেভাবেই নারী ও নারীকেন্দ্রিক বিষয় নিয়ে প্রতিবেদন প্রকাশ শুরু করতে বলা হয়েছে। 
বিল্ড পত্রিকায় যৌনতা বন্ধ করুন যুক্তরাজ্যের আর তৃতীয় পাতা নয় প্রচারাভিযান থেকে অনুপ্রাণিত হয়েছিল যেখানে দ্য সান পত্রিকাকে তৃতীয় পৃষ্ঠায় অর্ধ-নগ্ন মহিলাদের ছবি প্রকাশের অভ্যাসটি ত্যাগ করতে প্ররোচিত করা হয়। 

ইতিহাস
২০১৪ সালের অক্টোবরে অক্সফোর্ড বিশ্ববিদ্যালয়ের স্নাতকোত্তর শিক্ষার্থী ক্রিস্টিনা লুনৎস Change.org ওয়েবসাইটে একটি আনুষ্ঠানিক আবেদন প্রকাশ করে বিল্ড পত্রিকার সম্পাদক কাই ডিকমানকে প্রকাশনা থেকে নগ্নবক্ষ "বিল্ড-গার্ল" অপসারণের আহ্বান জানান। #BILDsexism হ্যাশট্যাগের অধীনে টুইটারে আনুষ্ঠানিক আবেদনটি নিয়ে আলোচনা করা হয়েছিল।Eul, Alexandra (16 November 2014). "Kampagne: Schafft das Bild-Girl ab!", EMMA.Burgard, Benjamin (11 November 2014). "#BILDsexism: Studentin (25) fordert von Kai Diekmann Abschaffung des Bild-Girls" , Südkurier.
পত্রিকাটি ২০১২ সালে তার প্রথম পৃষ্ঠায় নগ্ন-বক্ষ ছবি প্রকাশ করা বন্ধ করে দেয়, তবে সেগুলি এখনও পত্রিকাটির অভ্যন্তরে এবং ওয়েবসাইটে প্রকাশিত হয়।Harcup, Tony (2014). A Dictionary of Journalism, Oxford University Press, p. 36. ২০১৪ সালের ১৭ই সেপ্টেম্বর পত্রিকাটি প্রথম পৃষ্ঠায় ছয়জন সুপরিচিত জার্মান নারীর বক্ষ-বিভাজিকার ছবি প্রকাশ করে এবং পাঠকদেরকে সেগুলির মূল্যায়ন করতে বলে। প্রচারাভিযানের সামাজিক যোগাযোগ মাধ্যম ব্যবস্থাপক সোফিয়া বেকার এটিকে সংবাদপত্রে নারীদেরকে বস্তুতে পরিণত করা এবং যৌনতাকে স্বাভাবিক করে তোলার বিন্যাসের একটি উদাহরণ হিসাবে উল্লেখ করেছেন। Becker, Sophia (2014). "Sexism in The Media & Its Violent Implications" , Zod.Lunz, Kristina (11 June 2015). "Warum es wichtig ist, dass wir uns über Diskriminierung aufregen" , The Huffington Post.

লুনৎস বিল্ডের যৌন নিপীড়ন ও যৌন হয়রানির প্রতিবেদনকে "যৌনতাবাদী এবং ঈক্ষণকামী" হিসাবে বর্ণনা করেছেন। তিনি জোর দিয়ে বলেন যে প্রকাশনার যৌন হয়রানি এবং যৌন সহিংসতার ঘটনাগুলির ঘন ঘন প্রতিবেদনগুলিতে পাওয়া ক্ষোভের সুরটি ইঙ্গিত দেয় যে মহিলাদের বিরুদ্ধে সহিংসতা-বিরোধী ক্রোধ শুধুমাত্র কৃত্রিম, কারণ এটি প্রকাশনার ঘন ঘন পোশাকবিহীন মহিলাদের ছবি ব্যবহারের সাথে সামঞ্জস্যপূর্ণ।  লুনৎস অও বেকার বলেন যে তারা লুসি-অ্যান হোমসের নেতৃত্বে আর তৃতীয় পৃষ্ঠা নয় প্রচারাভিযান থেকে অনুপ্রাণিত হয়েছিলেন, যা যুক্তরাজ্যের দ্য সান পত্রিকার সম্পাদককে স্বেচ্ছায় তাদের অনুরূপ নগ্নবক্ষ ৩নং পৃষ্ঠার মডেলদের সরিয়ে ফেলতে বলেছিল।      

অভ্যর্থনা 

জুলাই, ২০১৯ পর্যন্ত আনুষ্ঠানিক আবেদনটিতে ৫৮,০০০টিরও বেশি স্বাক্ষর পড়েছিল এবং ডাইকম্যান দ্বারা স্বীকৃত হয়েছিল। প্রচারাভিযানের সমর্থকদের মধ্যে রয়েছে ডয়েচার ফ্রাউয়েনরাট (জার্মান নারী পরিষদ);  জার্মানিতে অ্যামনেস্টি ইন্টারন্যাশনালের মহাসচিব সেলমিন কালিস্কান;Helwerth, Ulrike (13 January 2015). "'Schafft das BILD-Girl ab!'" ,  (German Women's Council). আংগেলা কোলব, জাখসেন-আনহাল্টের বিচার মন্ত্রী; এবং বুন্ডেসটাগের (জার্মান সংসদ) সদস্য একিন ডেলিগোজ, কাটিয়া ডর্নার, এলকে ফের্নার, ব্রিটা হেলমান, কাটিয়া কিপিং, সিলভিয়া কোটিং-উহল, রেনেট কুনাস্ট, বিরগিটে কোম্পেল, কাটিয়া মাস্ট, কর্নেলিয়া মোরিং, উলি নিসেন, সোনকে রিক্স, উলে শাউস এবং ডোরোটে শ্লেগেল। "Videobotschaft von Selmin Çalışkan" , Stop Bild Sexism.
এটি ইউরোপীয় সংসদের সদস্য মারিয়া নোইচল এবং টেরি রেইনটও এটিতে সমর্থন দেন; আনকে ডোমশেইট-বার্গ, পূর্বে পাইরেটেনপার্টি ডয়চল্যান্ডের সদস্য, এবং গায়িকা জেসমিন তাবাতাবাঈ সহ বেশ কয়েকটি খ্যাতনামা ব্যক্তিত্ব এর সমর্থন করেন। "Testimonials" , Stop Bild Sexism.
বিল্ডের প্রকাশক অ্যাক্সেল স্প্রিংগার এসই মূল্যবোধের একটি বিবৃতি জারি করে প্রচারাভিযানের প্রতিক্রিয়া জানিয়েছেন। এর মধ্যে পারস্পরিক শ্রদ্ধা এবং সম্মানজনক মিথস্ক্রিয়া বজায় রাখার গুরুত্ব রয়েছে। 

 আরও পড়ুন 









তথ্যসূত্র

 বহিঃসংযোগ 

 Twitter

বিষয়শ্রেণী:পর্নোগ্রাফি বিরোধী আন্দোলন
বিষয়শ্রেণী:জার্মানির নারীবাদী সংগঠন
বিষয়শ্রেণী:নারীবাদের চতুর্থ তরঙ্গ